L'article 1.3-2 del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, estableix que la creació, la modificació i la derogació dels preus públics, llevat dels referits a l'ensenyament universitari, que s'ha de fer per decret, s'han d'efectuar mitjançant una ordre del conseller o consellera competent per raó de la matèria.
Valorada la necessitat d'adequar la llista de preus públics per a la prestació de serveis i la realització d'activitats en els espais naturals de protecció especial gestionats pel Departament de Territori i Sostenibilitat;
A proposta de la Direcció General de Polítiques Ambientals, d'acord amb els informes favorables de la Intervenció Delegada i del Departament d'Economia i Coneixement i en ús de les atribucions que m'han estat conferides,
Aprovar els preus públics per a la prestació de serveis en els espais naturals de protecció especial gestionats pel Departament de Territori i Sostenibilitat, que figuren en l'annex d'aquesta Ordre.
Són subjectes obligats al pagament dels preus establerts en l'annex d'aquesta Ordre les persones físiques o jurídiques que sol·liciten el servei o realitzen una activitat de les que es detallen en aquesta Ordre
Queden exempts de pagament dels preus els col·lectius que es detallen en els apartats 1, 2, 3, 5 i 10 de l'annex.
Els preus públics fixats per aquesta Ordre són exigibles en el moment de la prestació del servei o la realització de l'activitat.
A aquests preus se'ls afegirà el tipus impositiu de l'impost sobre el valor afegit que correspongui d'acord amb la normativa vigent, en el moment de la prestació del servei o la realització de l'activitat.
Queda derogada l'Ordre AMM/133/2013, per la qual s'aproven els preus públics per a la prestació de serveis en els espais naturals de protecció especial (DOGC núm. 6404, de 26.6.2013).
Aquesta disposició entra en vigor l'endemà de la seva publicació al DOGC.
Preus públics dels espais naturals de protecció especial (IVA no inclòs)
—1 Preu públic del servei de visites guiades
Resten exemptes del pagament d'aquest preu les persones menors de 6 anys.
a) Menors de 12 anys i majors de 65 anys: 7,44 euros per persona i dia i 4,13 euros per persona i mig dia.
b) Adults: 11,57 euros per persona i dia i 4,96 euros per persona i mig dia.
6,61 euros per persona i dia i 3,31 euros per persona i mig dia.
En el cas d'itineraris amb neu aquests preus s'incrementaran en un 20%.
—2 Preu públic del servei de realització de tallers, xerrades i cursos
2.1 Tallers o xerrades d'una hora de duració: 38,84 euros per grup.
2.2 Tallers o xerrades de durada superior a una hora: primera hora, 38,84 euros per grup, i a partir de la segona hora, 28,93 euros per hora i per grup.
Resten exempts del pagament les comunitats educatives sempre que el servei estigui promogut pel parc.
—3 Preu públic de l'allotjament en equipaments habilitats
Preu pel servei d'allotjament de voluntaris, estudiants, científics i col·laboradors de l'espai autoritzats: 9,09 euros per persona autoritzada i nit.
Queden exemptes de pagament aquelles persones vinculades a un conveni de col·laboració, un encàrrec de treball per part de l'espai natural protegit o a una activitat d'interès per a la pròpia gestió de l'espai natural.
—4 Preu públic per a l'entrada a museus, espais museístics i equipaments destinats a la difusió dels valors de l'espai
Preu d'entrada a museus, ecomuseus, espais museístics, centres d'interpretació i altres equipaments:
- Museu de l'Oli de Margalef: 2 euros per persona i 1,6 euros per persona en cas de grups superiors a 20 persones.
- Casa de Fusta i Ecomuseu del Parc Natural del Delta de l'Ebre: 2,5 euros per persona i en el cas de grups superiors a 20 persones: 2 euros per persona.
Entrada conjunta per als dos equipaments: 4 euros per persona.
—5 Preu públic del lloguer de sales
5.1 Sala amb capacitat màxima igual o inferior a 75 persones.
2a hora en endavant dins del mateix dia = 29,75 euros.
5.2 Sala amb capacitat màxima superior a 75 persones:
2a hora en endavant dins del mateix dia = 32,23 euros.
En cas de superar la franja horària d'obertura del centre on se situa la sala, caldrà afegir un cost suplementari per pagar les despeses de vigilància de 20,66 euros/hora.
En el cas que la sala se sol·liciti per impartir cursos, realització de jornades, etc., sobre els valors naturals i culturals del parc, el preu a pagar serà la meitat dels preus establerts.
Queden exempts de pagament les entitats locals i les entitats privades sense ànim de lucre vinculades a la gestió i conservació dels espais naturals protegits i les persones vinculades a un conveni de col·laboració, un encàrrec de treball per part de l'espai natural protegit o a una activitat d'interès per la pròpia gestió de l'espai natural.
—6 Preu públic del lloguer de material
b) Raquetes i pals: 7,44 euros/dia.
Si per raons no atribuïbles a la Generalitat es deteriora el material, es perd o es fa malbé irreparablement, el beneficiari, sens perjudici del pagament del preu públic, està obligat al reintegrament del cost total de les despeses de reconstrucció o reparació corresponents, i si els danys són irreparables, la indemnització ha de constituir una quantitat igual al valor dels béns destruïts o a l'import del deteriorament dels béns.
—7 Preu públic de venda d'arbres, fruits, llavors i tubercles de varietats tradicionals produïts per l'espai natural protegit
7.1 Preu de venda d'arbres autòctons cultivats per l'espai natural destinats a la repoblació d'aquest: 0,99 euros per unitat.
7.2 Preu de venda de llavors de varietats tradicionals i autòctones per al seu cultiu: 0,99 euros per cada 100 grams.
7.3 Preu de venda de fruits de varietats tradicionals i autòctones: 0,99 per cada 1.000 grams.
7.4 Preu de venda de tubercles i bulbs: 0,99 euros per cada 1.000 grams.
—8 Preu públic per la cessió d'imatges d'arxiu, vídeos o material divulgatiu de l'espai
a) d'1 a 10 imatges: 20,66 euros per unitat.
b) d'11 a 20 imatges: 16,53 euros per unitat.
c) 21 o més imatges: 12,40 euros per unitat.
a) vídeos amb una duració inferior o igual a 10 min.: 24,79 euros per minut.
b) vídeos amb una duració entre 10 i 20 min.: 20,66 euros per minut.
c) vídeos amb una duració superior als 20 min.: 16,53 euros per minut.
—9 Preu públic per a la realització de fotocòpies, escaneig o gravació de documentació
9.1 El preu de les fotocòpies és el que marca la normativa vigent sobre taxes i preus públics de la Generalitat de Catalunya.
9.2 Escaneig de documentació i gravació d'aquesta en suport informàtic: 1,00 euro.
Per cada interval de 10 pàgines s'afegiran 0,17 euros més, i en el cas que l'espai hagi de facilitar un CD o DVD s'hi afegiran 0,21 euros més.
9.3 Gravació de documentació digital en CD o DVD o còpia d'aquests: 0,83 euros per unitat, i en el cas que l'espai hagi de facilitar un CD o DVD s'hi afegiran 0,21 euros més.
—10 Preu públic per a la realització de sessions fotogràfiques i filmacions
10.1 Preu per a la realització de filmacions amb finalitat lucrativa i publicitària
10.2 Preu per a la realització de filmacions amb finalitat lucrativa i no publicitària
En el cas del Parc Nacional d'Aigüestortes i Estany de Sant Maurici, atès el seu grau de protecció, no es farà distinció entre caràcter publicitari o no publicitari i el preu serà de 1.371,90 euros/dia i de 685,85 euros/mig dia.
10.3 Preu per a la realització de sessions fotogràfiques amb finalitat lucrativa i publicitària:
10.4 Preu per a la realització de sessions fotogràfiques amb finalitat lucrativa i no publicitària:
En el cas del Parc Nacional d'Aigüestortes i Estany de Sant Maurici, atès el seu grau de protecció, no es farà distinció entre caràcter publicitari o no publicitari i els preu serà de 411,57 euros/dia i de 206,61 euros/mig dia.
10.5 Preu per a la realització de filmacions o sessions fotogràfiques amb finalitat divulgativa dels valors del parc.
Gratuït sempre que les imatges captades es cedeixin al parc perquè en pugui fer un ús divulgatiu.
Quan per a la realització de les sessions fotogràfiques i/o filmacions se sol·liciti o l'espai natural protegit consideri necessari l'acompanyament d'un guia, caldrà pagar el cost d'aquest d'acord amb el següent:
Si la sessió o filmació s'allargués més del temps contractat, s'haurà de facturar el cost d'aquestes hores extres a raó de 20,66 euros per hora.
Preu per l'acampada en terrenys propietat de la Generalitat habilitats a l'efecte:
a) Amb serveis i dret a cuina: 4,55 euros per persona i nit.
b) Amb serveis i sense dret a cuina: 3,18 euros per persona i nit.
c) Sense serveis: 1,49 euros per persona i nit.
—12 Preu públic per l'aparcament
Preu pel servei d'estacionament de vehicles motoritzats en aparcaments gestionats per l'espai natural protegit: 4,13 euros per vehicle i dia.
Quan es tracti de vehicles amb capacitat màxima de 17 persones el preu serà de 8,26 euros i quan es tracti de vehicles amb una capacitat superior a 17 persones el preu serà de 20,66 euros.
En el cas del Parc Natural de la Zona Volcànica de la Garrotxa el preu serà de:
- Turismes: 3,31 euros per vehicle les primeres 2 hores i a partir de la 3a hora, 0,83 euros per turisme i hora.
- Autocars: 6,61 euros per autocar les primeres 2 hores i a partir de la 3a hora, 1,65 euros per autocar i hora.
- Autocaravanes: 4,96 euros més IVA les primeres 2 hores i a partir de la 3a hora,1,65 euros més IVA.
En el cas del Parc Natural dels Aiguamolls de l'Empordà es podrà treure un abonament de 40 euros/any i de 20 euros/semestre.
—13 Preu públic per publicacions
Preu de venda de les publicacions editades pel Departament:
Monografies i quaderns tècnics de l'espai: 0,83 euros per unitat.
Plànols sectorials del Parc Natural de l'Alt Pirineu: 0,41 euros per unitat.
—14 Preu públic per venda de claus per al pas de camins delimitats per l'espai
Preu de venda a partir de la segona clau (aquesta inclosa) que l'espai facilita a un mateix propietari o titular d'una finca o indret al qual s'accedeixi per un camí delimitat per una tanca o cadena propietat de l'espai:
Parc Natural del Cap de Creus (clau especial): 21,98 euros per clau.
—15 Preu públic per realitzar visites en itineraris de l'espai
15.1 Preu per la realització de visites de grups organitzades per empreses en els itineraris del Parc Natural dels Aiguamolls de l'Empordà següents:
15.2 Preu per la realització de la via ferrada en el Parc Natural de la Serra de Montsant per empreses i entitats amb finalitat lucrativa:
Relació d'espais naturals de protecció especial als quals és d'aplicació aquesta Ordre:
Parc Natural dels Aiguamolls de l'Empordà
Parc Natural del Montgrí, les IIles Medes i el Baix Ter
Parc Natural del Delta de l'Ebre
Parc Natural de la Zona Volcànica de la Garrotxa
Parc Natural Capçaleres del Ter i del Freser
Paratge Natural d'Interès Nacional de Poblet
Paratge Natural d'Interès Nacional del Massís del Pedraforca
Parc Nacional d'Aigüestortes i Estany de Sant Maurici